Pressemelding 09.12.2010

Lager 727 studentleiligheter for Studentsamskipnaden i Bergen

Faktor Industrier sender første båt med moduler til Bergen

**Faktor Industrier AS sender lørdag 11. desember den første båten fra Østfold til Bergen lastet med studentleiligheter til Nord-Europas største boligmodul-prosjekt. Studentsamkipnaden i Bergen (SiB) har bestilt 727 studentleiligheter fra modulfabrikken i Rakkestad.**

Prosjektet består av i alt 9 høyhus i 8 etasjer og ligger flott plassert sentralt i Bergen. De første 60 studentleiligheter fra Faktor Industrier AS skipes ut fra kaien i Sarpsborg lørdag. Mandag er de første modulene på plass i Bergen. I løpet av de neste månedene skal 727 leiligheter sendes den lange turen langs kysten før de heises på plass på Grønneviksøren i Bergen. Allerede 20. januar går neste båt med nye 60 leiligheter.

- Vi har hatt god fremdrift i prosjektet den siste tiden, og det er stor aktivitet både på byggeplass i Bergen og i fabrikken på Rudskogen. Vi ser frem til å sende de første studentleilighetene til Bergen, sier daglig leder i Faktor Industrier AS, Johann Bernhard Stenrød.

Faktor Industrier AS har i samarbeid med Studentsamskipnaden i Bergen (SiB) utviklet moderne og innovative studentleiligheter, som skal være innflyttingsklare første kvartal 2012. Boligene er produsert ved Faktor Industriers modulfabrikk i Rakkestad - en av Europas mest moderne, robotiserte produksjonslinjer. Modulene produseres innendørs i en høyteknologisk robotfabrikk. Alle tekniske installasjoner i modulene er fabrikkmontert og ferdigstilt før de sammenføyes på byggeplass.

Faktor Industrier er totalentreprenør i prosjektet i Bergen og leverer nøkkelferdige leligheter klare til innflytting. Grønneviksøren Studentboliger er et miljøprosjekt der alle boligene har høy miljøklassifisering.

- Moderne teknologi og høyt presisjonsnivå sammen med gode hoder og flinke hender gjør dette mulig. Vi bygger fremtidsrettede boliger på en effektiv måte, sier Johann Bernhard Stenrød.

For nærmere informasjon, kontakt:

Faktor Industrier AS

Johann Bernhard Stenrød.,

Daglig leder

Tlf: 907 76 806

Fakta om prosjektet: Se vedlagt PDF-fil.